John Trier går lige nu og glæder sig over de mange nye minkhvalpe, der er kommet til på hans gård i Serritslev. På de sidste 14 dage er der blevet født knapt 13.000 minkhvalpe. Minkene er kun i brunst en gang om året, men hver tæve får i gennemsnittet 6,2 hvalpe. Så når man har 2100 tæver ligesom John Trier, så kommer der også mange hvalpe. I løbet af minkhvalpenes første døgn fordobler de deres vægt, så hvalpene vokser hurtigt, og John Trier har en masse at se til. - Jeg kigger efter at hvalpene de trives som de skal, og at alle hvalpe er ens i kullet. Så kigger jeg på om de tager på som de skal i forhold til andre der er født samme dag, siger John Trier.

Referat:
Når minkene er i brunst en gang om året, kommer der mange nye minkhvalpe til. Hos minkfarmer John Trier er der blevet født næsten 13.000 minkhvalpe de sidste 14 dage.